CELEX: C2005/193/12
Language: el
Date: 2005-08-06 00:00:00
Title: Απόφαση του Δικαστηρίου (έκτο τμήμα), της 16ης Ιουνίου 2005, στην υπόθεση C-349/04: Επιτροπής των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (Παράβαση κράτους μέλους — Οδηγία 2002/77/ΕΚ — Αγορές δικτύων και υπηρεσιών ηλεκτρονικών επικοινωνιών — Παράλειψη μεταφοράς της οδηγίας στο εσωτερικό δίκαιο εντός της ταχθείσας προθεσμίας)

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/8
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 16ης Ιουνίου 2005
   στην υπόθεση C-349/04: Επιτροπής των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (1)
   
   (Παράβαση κράτους μέλους - Οδηγία 2002/77/ΕΚ - Αγορές δικτύων και υπηρεσιών ηλεκτρονικών επικοινωνιών - Παράλειψη μεταφοράς της οδηγίας στο εσωτερικό δίκαιο εντός της ταχθείσας προθεσμίας)
   (2005/C 193/12)
   Γλώσσα διαδικασίας: η γαλλική
   Στην υπόθεση C-349/04, με αντικείμενο προσφυγή λόγω παραβάσεως δυνάμει του άρθρου 226 ΕΚ, η οποία ασκήθηκε στις 13 Αυγούστου 2004, Επιτροπή των Ευρωπαϊκών Κοινοτήτων (εκπρόσωποι: E. Gippini Fournier και K. Mojzesowicz) κατά Μεγάλου Δουκάτου του Λουξεμβούργου (εκπρόσωπος: S. Schreiner), το Δικαστήριο (έκτο τμήμα), συγκείμενο από τους A. Borg Barthet, Πρόεδρο τμήματος, S. Von Bahr και J. Malenovský (εισηγητή), δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 16 Ιουνίου 2005 απόφαση με το εξής διατακτικό:
   
               1.
            
            
               Το Μεγάλο Δουκάτο του Λουξεμβούργου, μην κοινοποιώντας στην Επιτροπή τα απαραίτητα στοιχεία, ώστε αυτή να διαπιστώσει αν τηρούνται οι διατάξεις της οδηγίας Οδηγία 2002/77/ΕΚ της Επιτροπής, της 16ης Σεπτεμβρίου 2002, σχετικά με τον ανταγωνισμό στις αγορές δικτύων και υπηρεσιών ηλεκτρονικών επικοινωνιών, παρέβη τις υποχρεώσεις που υπέχει από το άρθρο 9 της οδηγίας αυτή.
            
         
               2.
            
            
               Το Μεγάλο Δουκάτο του Λουξεμβούργου καταδικάζεται στα δικαστικά έξοδα.
            
         
      (1)  ΕΕ C 239 της 25.09.2004